stanford-oval/wikipedia huggingface dataset:
อำเภอจะนะ
ประวัติ

จะนะเดิมเป็นเมืองขึ้นของเมืองพัทลุง ซึ่งมีอยู่ด้วยกัน 4 เมือง ได้แก่ ปะเหลียน จะนะ เทพา และสงขลา ต่อมา สงขลาได้แยกออกจากเมืองพัทลุง จะนะจึงไปขึ้นกับเมืองสงขลา มีฐานะเป็นเมือง หน้าด่านทางตอนใต้และมีการสู้รบกับหัวเมืองมลายูตลอดเวลา ขณะนี้เป็นเมืองขึ้นของพัทลุง เจ้าพระยาพัทลุง (บุน) ได้แต่งตั้งนายอินทร์ หรือเณรน้องชาย เป็นเจ้าเมืองจะนะ มีพระราชทินนามว่า “พระมหานุภาพปราบสงคราม” ซึ่งบ่งบอกให้รู้ว่าเจ้าเมืองเป็นนักรบ เมืองจะนะจึงน่าจะเป็นสมรภูมิรบ ที่ตั้งเมืองจะนะในขณะนั้นคือที่นาทวีเมืองจะนะไปเป็นเมืองขึ้นของสงขลา เจ้าเมืองสงขลาได้แต่งตั้งให้นายฉิน บุตรของอดีตเจ้าเมืองสงขลา (โยม) ขึ้นเป็นขุนรองราชมนตรี คุมไพร่ส่วยดีบุก 9 หมวด ทำให้เมืองจะนะกับเมืองสงขลา มีความสัมพันธ์ใกล้ชิดกัน
อนึ่งที่ตั้งของเมืองจะนะนั้น มีการย้ายเมืองอยู่บ่อย ๆ เนื่องจากเป็นเมืองที่ต้องทำการรบอยู่ตลอดเวลา ระยะแรกเชื่อว่าเมืองจะนะตั้งอยู่ที่วังดาโต๊ะหรือวังโต้ที่อำเภอนาทวีปัจจุบัน ซึ่งอาจเป็นไปได้ เพราะเจ้าเมืองจะนะคนแรกคือ พระมหานุภาพปราบสงคราม (อินทร์หรือเณร) บุตรพระยาราชบังสันซึ่งเป็นมุสลิม ต่อมาได้ย้ายเมืองไปอยู่ที่ปลักจะนะ และย้ายไปที่บ้านในเมือง ตำบลป่าชิงปัจจุบัน จากนั้นย้ายไปตั้งที่ตำบลจะโหนง เมื่อเปลี่ยนการปกครองแบบเทศาภิบาล อำเภอจะนะก็ไปตั้งที่ว่าการที่อำเภอนาทวี แต่ด้วยเหตุที่การคมนาคมไม่ค่อยสะดวก จึงย้ายไปตั้งที่ใหม่ ที่ตำบลบ้านนา พร้อมเปลี่ยนชื่อเป็นอำเภอบ้านนา แต่ไปพ้องกับชื่ออำเภอบ้านนา จังหวัดสุราษฎร์ธานี จึงได้เปลี่ยนชื่อไปเป็น อำเภอจะนะ ตามเดิม
วันที่ 29 เมษายน 2460 เปลี่ยนแปลงชื่ออำเภอจะนะ จังหวัดสงขลา เป็น อำเภอบ้านนา และย้ายที่ว่าการอำเภอจะนะ จากตำบลนาทวี ไปตั้งที่ตำบลบ้านนา และเรียกชื่ออำเภอว่า อำเภอบ้านนา และที่ว่าการอำเภอเดิม ให้ตั้งเป็นกิ่งอำเภอ เรียกชื่อกิ่งอำเภอว่า "กิ่งอำเภอนาทวี"
วันที่ 1 มิถุนายน 2467 เปลี่ยนแปลงชื่ออำเภอบ้านนา จังหวัดสงขลา เป็น อำเภอจะนะ
วันที่ 12 ธันวาคม 2481 โอนพื้นที่หมู่ 13–15 (ในขณะนั้น) ตำบลป่าชิง ไปขึ้นตำบลนาหว้า กับโอนพื้นที่หมู่ 6 (ในขณะนั้น) ตำบลสะพานไม้แก่น ไปขึ้นตำบลบ้านนา กับโอนพื้นที่หมู่ 7,9 (ในขณะนั้น) ตำบลนาทับ ไปขึ้นกับตำบลจะโหนง และโอนพื้นที่หมู่ 2 (ในขณะนั้น) ตำบลจะโหนง ไปขึ้นกับตำบลนาทับ
วันที่ 1 มิถุนายน 2490 ตั้งตำบลป่าชิง แยกออกจากตำบลนาหว้า ตั้งตำบลจะโหนง แยกออกจากตำบลคลองเปียะ ตั้งตำบลฉาง แยกออกจากตำบลนาทวี ตั้งตำบลคลองทราย แยกออกจากตำบลนาหมอศรี ตั้งตำบลท่าประดู่ แยกออกจากตำบลปลักหนู และตั้งตำบลสะท้อน แยกออกจากตำบลทับช้าง
วันที่ 24 พฤศจิกายน 2492 ตั้งตำบลแค แยกออกจากตำบลขุนตัดหวาย และตำบลน้ำขาว
วันที่ 5 มิถุนายน 2499 ยกฐานะจากกิ่งอำเภอนาทวี อำเภอจะนะ เป็น อำเภอนาทวี
วันที่ 26 มกราคม 2500 จัดตั้งสุขาภิบาลจะนะ ในท้องที่บางส่วนของตำบลบ้านนา
วันที่ 23 สิงหาคม 2526 ตั้งตำบลตลิ่งชัน แยกออกจากตำบลบ้านนา
วันที่ 3 ธันวาคม 2526 กำหนดเขตตำบลตลิ่งชัน อำเภอจะนะ จังหวัดสงขลา ให้มีความถูกต้องแม่นยำ และยกเลิกเขตตำบลตลิ่งชัน ในประกาศกระทรวงมหาดไทย เรื่อง ตั้งและเปลี่ยนแปลงเขตตำบลในท้องที่อำเภอจะนะ จังหวัดสงขลา ปี พ.ศ. 2526
วันที่ 25 พฤษภาคม 2542 ยกฐานะจากสุขาภิบาลจะนะ เป็นเทศบาลตำบลจะนะ ด้วยผลของกฎหมาย
วันที่ 26 กรกฎาคม 2554 จัดตั้งองค์การบริหารส่วนตำบลบ้านนา เป็น เทศบาลตำบลบ้านนา
วันที่ 31 สิงหาคม 2555 จัดตั้งองค์การบริหารส่วนตำบลนาทับ เป็น เทศบาลตำบลนาทับ
การแบ่งเขตการปกครอง > การปกครองส่วนภูมิภาค

อำเภอจะนะแบ่งพื้นที่การปกครองออกเป็น 14 ตำบล 139 หมู่บ้าน
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
| 1. | บ้านนา |  |  | (Ban Na) |  |  | 10 หมู่บ้าน |
| 2. | ป่าชิง |  |  | (Pa Ching) |  |  | 09 หมู่บ้าน |
| 3. | สะพานไม้แก่น |  |  | (Saphan Mai Kaen) |  |  | 08 หมู่บ้าน |
| 4. | สะกอม |  |  | (Sakom) |  |  | 09 หมู่บ้าน |
| 5. | นาหว้า |  |  | (Na Wa) |  |  | 12 หมู่บ้าน |
| 6. | นาทับ |  |  | (Na Thap) |  |  | 14 หมู่บ้าน |
| 7. | น้ำขาว |  |  | (Nam Khao) |  |  | 11 หมู่บ้าน |
| 8. | ขุนตัดหวาย |  |  | (Khun Tat Wai) |  |  | 09 หมู่บ้าน |
| 9. | ท่าหมอไทร |  |  | (Tha Mo Sai) |  |  | 11 หมู่บ้าน |
| 10. | จะโหนง |  |  | (Chanong) |  |  | 11 หมู่บ้าน |
| 11. | คู |  |  | (Khu) |  |  | 09 หมู่บ้าน |
| 12. | แค |  |  | (Khae) |  |  | 07 หมู่บ้าน |
| 13. | คลองเปียะ |  |  | (Khlong Pia) |  |  | 11 หมู่บ้าน |
| 14. | ตลิ่งชัน |  |  | (Taling Chan) |  |  | 08 หมู่บ้าน |
การแบ่งเขตการปกครอง > การปกครองส่วนท้องถิ่น

ท้องที่อำเภอจะนะประกอบด้วยองค์กรปกครองส่วนท้องถิ่น 15 แห่ง ได้แก่
เทศบาลตำบลจะนะ ครอบคลุมพื้นที่บางส่วนของตำบลบ้านนา
เทศบาลตำบลบ้านนา ครอบคลุมพื้นที่ตำบลบ้านนา (เฉพาะนอกเขตเทศบาลตำบลจะนะ)
เทศบาลตำบลนาทับ ครอบคลุมพื้นที่ตำบลนาทับทั้งตำบล
องค์การบริหารส่วนตำบลป่าชิง ครอบคลุมพื้นที่ตำบลป่าชิงทั้งตำบล
องค์การบริหารส่วนตำบลสะพานไม้แก่น ครอบคลุมพื้นที่ตำบลสะพานไม้แก่นทั้งตำบล
องค์การบริหารส่วนตำบลสะกอม ครอบคลุมพื้นที่ตำบลสะกอมทั้งตำบล
องค์การบริหารส่วนตำบลนาหว้า ครอบคลุมพื้นที่ตำบลนาหว้าทั้งตำบล
องค์การบริหารส่วนตำบลน้ำขาว ครอบคลุมพื้นที่ตำบลน้ำขาวทั้งตำบล
องค์การบริหารส่วนตำบลขุนตัดหวาย ครอบคลุมพื้นที่ตำบลขุนตัดหวายทั้งตำบล
องค์การบริหารส่วนตำบลท่าหมอไทร ครอบคลุมพื้นที่ตำบลท่าหมอไทรทั้งตำบล
องค์การบริหารส่วนตำบลจะโหนง ครอบคลุมพื้นที่ตำบลจะโหนงทั้งตำบล
องค์การบริหารส่วนตำบลคู ครอบคลุมพื้นที่ตำบลคูทั้งตำบล
องค์การบริหารส่วนตำบลแค ครอบคลุมพื้นที่ตำบลแคทั้งตำบล
องค์การบริหารส่วนตำบลคลองเปียะ ครอบคลุมพื้นที่ตำบลคลองเปียะทั้งตำบล
องค์การบริหารส่วนตำบลตลิ่งชัน ครอบคลุมพื้นที่ตำบลตลิ่งชันทั้งตำบล
ชายทะเลในตำบลนาทับ
อานโตนอฟ อาน-10

อานโตนอฟ อาน-10
อานโตนอฟ อาน-10  (Антонов Ан-10) อาน 10 เป็นเครื่องบินพลเรือน เริ่มบินเป็นครั้งแรกในเดือนมีนาคม ค.ศ. 1957 และ เริ่มรับผู้โดยสารเมื่อเดือนกันยายน ค.ศ. 1960 แต่ต่อมาก็ได้รับการพัฒนา เป็น อานโตนอฟ อาน-12 เพื่อการทหาร
รายละเอียด อาน-10

ผู้สร้าง: โรงงานสร้างอากาศยานแห่งสหภาพโซเวียต ปัจจุบันคือสำนักงานอานโตนอฟ
ประเภท: โดยสารพิสัยบินปานกลาง เจ้าหน้าที่ 4 นาย อัตราผู้โดยสาร 100-130 ที่นั่ง
เครื่องยนต์: เทอร์โบใบพัด ลีฟเชนโก เอแอล-20 เค ให้กำลังเครื่องละ 4,000 แรงม้า 4 เครื่อง
กางปีก: 38 เมตร
สูง: 9.83 เมตร
พื้นที่ปีก: 120 ตารางเมตร
น้ำหนักเปล่า: 28,000 กิโลกรัม
น้ำหนักบรรทุก: 20,000 กิโลกรัม
น้ำหนักวิ่งขึ้นปกติ: 55,100 กิโลกรัม
น้ำหนักวิ่งขึ้นสูงสุด: 61,000 กิโลกรัม
อัตราเร็วขั้นสูง: 777 กิโลเมตร/ชั่วโมง
อัตราเร็วเดินทางขั้นสูง: 680 กิโลเมตร/ชั่วโมง ที่ระยะสูง 10,000 เมตร
อัตราเร็วเดินทางไกล: 630 กิโลเมตร/ชั่วโมง
เพดานบินใช้งาน: 10,200 เมตร
อุทยานดอกไม้

อุทยานดอกไม้ เป็นเพลงลูกกรุงของไทยที่มีเนื้อหากล่าวถึงพรรณไม้ดอกมากที่สุด 48 ชนิด แต่งคำร้องโดย สกนธ์ มิตรานนท์ แต่งทำนองโดย ชูศักดิ์ รัศมีโรจน์ ขับร้องโดย วงจันทร์ ไพโรจน์ เพลงนี้แต่งขึ้นใน พ.ศ. 2499 ภายหลังมีการนำเพลงนี้ไปล้อเลียน อาทิ อุทยานผลไม้ ขับร้องโดย สุรพล สมบัติเจริญ และ อุทยานผี ขับร้องโดย มีศักดิ์ นาครัตน์
พรรณไม้ดอกทั้งหมด

จำปา
จำปี
กุหลาบ
ราตรี
พะยอม
อังกาบ
กรรณิการ์
ลำดวน
นมแมว
ซ่อนกลิ่น
ยี่โถ
ชงโค
มณฑา
สายหยุด
เฟื่องฟ้า
ชบา
สร้อยทอง
บานบุรี
ยี่สุ่น
ขจร
ประดู่
พุดซ้อน
พลับพลึง
หงอนไก่
พิกุล
ทานตะวัน
รักเร่
กาหลง
ประยงค์
พวงทอง
บานชื่น
พุทธชาด
พวงชมพู
กระดังงา
รสสุคนธ์
บุนนาค
นางแย้ม
สารภี
อุบล
จันทร์กะพ้อ
ผีเสื้อ
เล็บมือนาง
พุดตาน
กล้วยไม้
ดาวเรือง
อัญชัน
ยี่หุบ
มะลิวัลย์
อิสลาห์ บีวาน

อิสลาห์ บีวาน (ค.ศ. 1910 - ค.ศ. 1976) เป็นนักแสดงละครเวทีและละครภาพยนตร์หญิงชาวอังกฤษ
ผลงาน

Nine till Six (1932)
The Sign of Four (1932)
The Face at the Window (1932)
The World, the Flesh, the Devil (1932)
Puppets of Fate (1933)
Fair Exchange (1936)
แหล่งข้อมูลอื่น

อิสลาห์ บีวาน ที่อินเทอร์เน็ตมูวีเดตาเบส
อกหัก

อกหัก คือวลีทั่วๆไปที่ใช้อธิบายความเจ็บปวดทางอารมณ์อย่างรุนแรง หรือความเจ็บปวดจากการสูญเสียบุคคลอันเป็นที่รักจากความตาย, การหย่าร้าง, การโยกย้ายที่อยู่, ถูกปฏิเสธ ฯลฯ คำๆนี้เป็นคำที่มีใช้มาแต่โบราณและถูกใช้อย่างกว้างขวาง อย่างน้อยก็มีการกล่าวถึงในวรรณคดีเรื่องรามายณะของอินเดีย ซึ่งถูกแต่งในช่วง พ.ศ. 300-743
โดยทั่วไปแล้ว อกหักมักจะเกี่ยวข้องกับการสูญเสียคู่สมรส หรือ คนที่รัก การสูญเสียผู้ให้กำเนิด, ลูก, สัตว์เลี้ยง หรือ เพื่อนสนิท ก็อาจเรียกได้ว่าอกหักเช่นกัน วลีนี้เกี่ยวข้องถึงความเจ็บปวดบริเวณหน้าอกจากการสูญเสีย และโดยทั่วไป วลีนี้ก็มักจะใช้ในสภาพอาการนี้ ซึ่งถูกเรียกว่า Broken Heart Syndrome (หรือ Takotsubo cardiomyopathy อันมีสาเหตุมาจากการที่สมองหลั่งสารเคมีออกมาเพื่อทำให้เนื้อเยื่อหัวใจอ่อนแอลง
มุมมองในเชิงปรัชญา

คนหลายๆคนไม่รู้ตัวถึงอาการอกหักในทันที แต่ใช้เวลาระยะหนึ่งในการรับรู้ถึงความเจ็บปวดทั้งทางอารมณ์และกายภาพอย่างสมบูรณ์ดั่งที่ Jeffrey Moussaieff Masson กล่าวเอาไว้ว่า:
มนุษย์หาได้รับรู้ถึงความรู้สึกที่ตนมีตลอดเวลา เช่นเดียวกับเดรฉานที่ไม่สามารถแสดงความรู้สึกของมันออกมาเป็นคำพูดได้ นี่มิได้หมายความว่าพวกมันไม่มีความรู้สึก ซิกมุนด์ ฟรอยด์เคยกล่าวเอาไว้ว่า ผู้ชายอาจจะตกหลุมรักผู้หญิงสักคนหนึ่งได้ถึงเวลา 6 ปี โดยไม่รู้ตัวจนกระทั่งหลายอีกปีผ่านไป ด้วยความรู้สึกที่ดีต่อโลก เขาไม่สามารถบรรยายความรู้สึกที่เขาไม่รู้ออกมาเป็นคำพูดได้ เขามีความรู้สึกแต่เขาไม่รู้จักมัน อาจจะดูเหมือนเป็นการขัดแย้งในตัวเองเพราะเราคิดถึงสิ่งที่เรารู้สึก คิดถึงบางสิ่งที่เรารับรู้อย่างมีสติ ดั่งที่ฟรอยด์กล่าวเอาไว้ในบทความ The Unconscious (จิตไร้สำนึก) "เป็นที่แน่นอนที่สุดว่าแก่นแท้ของอารมณ์ที่เราควรจะตระหนักถึง แต่ก็อีกนั่นแหละ มันยิ่งกว่าคำถามที่ว่าเราสามารถ "มี" ความรู้สึกที่เราไม่รู้..."
ในมุมมองของพุทธศาสนา

ตามแนวคิดของพุทธศาสนานั้น การพลัดพรากจากบุคคลที่รักนั้นเป็นเรื่องธรรมดาของโลก อันมีผลมาจากผลกรรม ดังที่กล่าวเอาไว้ในพระไตรปิฎกดังนี้
ดูก่อนภิกษุทั้งหลาย เพราะอาศัยอำนาจประโยชน์อะไร สตรี บุรุษ คฤหัสถ์หรือบรรพชิต จึงควรพิจารณาเนือง ๆว่าเราจะต้องพลัดพรากจากของรักของชอบใจทั้งสิ้น ดูก่อนภิกษุทั้งหลาย ความพอใจ ความรักใคร่ในของรักมีอยู่แก่สัตว์ทั้งหลาย ซึ่งเป็นเหตุให้สัตว์ทั้งหลายประพฤติทุจริตด้วยกาย วาจา ใจ เมื่อเขาพิจารณาฐานะนั้นอยู่เนือง ๆ ย่อมละความพอใจ ความรักใคร่นั้นได้โดยสิ้นเชิงหรือทำให้เบาบางลงได้ ดูก่อนภิกษุทั้งหลาย เพราะอาศัยอำนาจประโยชน์นี้แล สตรี บุรุษ คฤหัสถ์ หรือบรรพชิต จึงควรพิจารณาเนือง ๆ ว่าเราจะต้องพลัดพรากจากของรักของชอบใจทั้งสิ้น.
อาการ

อาการอกหักสามารถปรากฏได้โดยความเจ็บปวดทางจิต แต่ก็มีหลายๆผลกระทบที่ส่งผลเชิงกายภาพ ประสบการณ์อกหักนี้มักจะถูกคำนึงถึงในลักษณะที่อธิบายไม่ได้ รายการต่อไปนี้เป็นรายการของอาการโดยทั่วไปที่อาจเกิดขึ้น[ต้องการอ้างอิง]
ปวดแน่นหน้าอก ซึ่งคล้ายคลึงกับ Panic attack
ปวดท้อง และ/หรือ ไม่อยากอาหาร
นอนไม่หลับ
โกรธ
ตกใจ
ระลึกถึงเหตุการณ์ในอดีต
เซื่องซึม
รู้สึกเหงา
สูญเสียความหวัง และแรงขับเคลื่อน
สูญเสียความเคารพและความเชื่อมั่นในตนเอง
ความเจ็บป่วยทางการแพทย์และจิตวิทยา
มีความต้องการฆ่าตัวตาย
เคลื่อนไส้อาเจียน
เหนื่อยล้า
Thousand-yard stare
ร้องไห้ถี่ๆ หรือต่อเนื่อง
รู้สึกอ้างว้าง
ร้ายแรงที่สุดคือ ตรอมใจตาย
ดูเพิ่ม

ทุกขัง
ตัณหา
วิภวตัณหา
ความรัก
อานโตนอฟ อาน-14

อานโตนอฟ อาน-14 (Ан-14, Antonov An-14; รัสเซีย: Пчелка, "little bee") นาโตให้สมญานามว่า คล็อก(Clod) อาน-14 เริ่มบินเป็นครั้งแรกเมื่อวันที่ 15 มีนาคม ค.ศ. 1958 แต่มีการผลิตขึ้นในปี ค.ศ. 1965 และใช้งานในสายการบินแอโรฟลอต ซึ่ง อาน-14 สร้างขึ้นมาใช้งานแทนเครื่องบินอานโตนอฟ อาน-2 ซึ่งเป็นเครื่องบินธุรกิจและขนส่ง ปีก 2 ชั้นแบบเก่า
อาน-14 ได้รับการพัฒนาในปี ค.ศ. 1969 เป็นรุ่นใหม่ อาน-14 เอ็ม ใช้เครื่องยนต์เทอร์โบใบพัด ไอโซตอฟ ทีวีดี-850 ให้กำลัง 810 แรงม้า และบรรทุกผู้โดยสารได้ 15 คน การผลิต อาน-14 เอ็ม เริ่มในปี ค.ศ. 1973
รายละเอียด อาน-14

ผู้สร้าง โรงงานสร้างอาอากาศยานแห่งสหภาพโซเวียต ปัจจุบันคือสำนักงานอานโตนอฟ
ประเภท ขนส่งขนาดเบาใช้งานทั่วไป นักบิน 1-2 นาย และ ผู้โดยสาร 6-7 นาย
เครื่องยนต์ สูบดาว 9 กระบอกสูบ แบบ ลีฟเชนโก เอแอล-14 อาร์เอฟ ให้กำลังเครื่องละ 300 แรงม้า 2 เครื่อง
กางปีก 21.99 เมตร
ยาว 11.44 เมตร
สูง 4.63 เมตร
พื้นที่ปีก 39.72 ตารางเมตร
น้ำหนักเปล่า 2,000 กิโลกรัม
น้ำหนักบรรทุกปกติ 720 กิโลกรัม
น้ำหนักวิ่งขึ้นสูงสุด 3,600 กิโลกรัม
อัตราเร็วขั้นสูง 222 กิโลเมตร/ชั่วโมง ที่ระยะสูง 1,000 เมตร
อัตราเร็วเดินทางปกติ 180 กิโลเมตร/ชั่วโมง ที่ระยะสูง 2,000 เมตร
อัตราเร็วเมื่อใช้งานทางเกษตร 140 กิโลเมตร/ชั่วโมง
อัตราไต่ขั้นสูง 306 เมตร/นาที ที่ระดับน้ำทะเล
เพดานบินใช้งาน 5,200 เมตร
ระยะทางวิ่งขึ้น พ้น 15 เมตร 200 เมตร
พิสัยบิน 650 กิโลเมตร เมื่อบรรทุกเต็มที่
800 กิโลเมตร เมื่อบรรทุกเชื้อเพลิงเต็มที่
อันเนอมารี ชไตน์ซีเอค

อันเนอมารี ชไตน์ซีเอค, 1917
อันเนอมารี ชไตน์ซีเอค (21 กันยายน ค.ศ. 1889 – 29 สิงหาคม ค.ศ. 1977) เป็นนักแสดงหญิงชาวเยอรมัน
ผลงานที่ได้รับการคัดเลือก

The Duke of Reichstadt (1920)
Dear Homeland (1929)
Ariane (1931)
If It Were Not for Music (1935)
A Strange Guest (1936)
The Divine Jetta (1937)
Andere Welt (1937)
Fracht von Baltimore (1938)
The Great and the Little Love (1938)
Friedemann Bach (1941)
แหล่งข้อมูลอื่น

อันเนอมารี ชไตน์ซีเอค ที่อินเทอร์เน็ตมูวีเดตาเบส
อิลยัส ซูเลย์เมนอฟ

| สถิติเหรียญโอลิมปิก> มวยสากลสมัครเล่น.ตัวแทนของ  คาซัคสถาน.เอเชียนเกมส์ |
| --- | --- | --- |
|  |  อินช็อน 2557  | ฟลายเวต |
อิลยัส ซูเลย์เมนอฟ (Ilyas Suleimenov) เป็นนักมวยสากลสมัครเล่นชาวคาซักสถาน  ได้เข้าร่วมการแข่งขันกีฬาโอลิมปิก พ.ศ. 2555 ในรุ่นฟลายเวต แต่ตกรอบแรก ในกีฬาเอเชียนเกมส์ พ.ศ. 2557 เขาได้เหรียญทองในรุ่นฟลายเวต
อำเภอชุมตาบง

| อำเภอชุมตาบง |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Chum Ta Bong
คำขวัญ: ดินแดนเกษตรกรรม วัฒนธรรมผสมผสาน คลองโพธิ์ไหลผ่าน มหัศจรรย์หินเหิน
แผนที่จังหวัดนครสวรรค์ เน้นอำเภอชุมตาบง
พิกัด: 15°37′54″N 99°33′10″E﻿ / ﻿15.63167°N 99.55278°E﻿ / 15.63167; 99.55278
ประเทศ:  ไทย
จังหวัด: นครสวรรค์
พื้นที่
 • ทั้งหมด: 379.0 ตร.กม. (146.3 ตร.ไมล์)
ประชากร (2564)
 • ทั้งหมด: 17,970 คน
 • ความหนาแน่น: 47.41 คน/ตร.กม. (122.8 คน/ตร.ไมล์)
รหัสไปรษณีย์ : 60150
รหัสภูมิศาสตร์: 6015
ที่ตั้งที่ว่าการ: ที่ว่าการอำเภอชุมตาบง หมู่ที่ 5 ตำบลชุมตาบง อำเภอชุมตาบง จังหวัดนครสวรรค์ 60150
 ส่วนหนึ่งของสารานุกรมประเทศไทย
ชุมตาบง เป็นอำเภอหนึ่งของจังหวัดนครสวรรค์
ที่ตั้งและอาณาเขต

อำเภอชุมตาบงตั้งอยู่ทางทิศตะวันตกของจังหวัด มีอาณาเขตติดต่อกับเขตการปกครองข้างเคียง ดังนี้
ทิศเหนือ ติดต่อกับอำเภอแม่วงก์
ทิศตะวันออก ติดต่อกับอำเภอลาดยาว
ทิศใต้ ติดต่อกับอำเภอสว่างอารมณ์และอำเภอลานสัก (จังหวัดอุทัยธานี)
ทิศตะวันตก ติดต่อกับอำเภอแม่เปิน
ประวัติ

ท้องที่อำเภอชุมตาบงเดิมเป็นส่วนหนึ่งของตำบลห้วยน้ำหอม อำเภอลาดยาว ในปี พ.ศ. 2535 ทางราชการได้จัดตั้งกิ่งอำเภอแม่วงก์ขึ้นซึ่งรวมพื้นที่ตำบลห้วยน้ำหอมไว้ด้วย และตำบลห้วยน้ำหอมได้แยกหมู่บ้านบางแห่งตั้งเป็นตำบลชุมตาบงและตำบลปางสวรรค์ในปีต่อมา จนกระทั่งสองตำบลนี้ได้รับการจัดตั้งเป็น กิ่งอำเภอชุมตาบง อยู่ในเขตการปกครองของอำเภอลาดยาว ตามประกาศกระทรวงมหาดไทยลงวันที่ 1 มิถุนายน พ.ศ. 2540 มีผลบังคับตั้งแต่วันที่ 1 กรกฎาคม ปีเดียวกัน และในวันที่ 24 สิงหาคม พ.ศ. 2550 ได้มีพระราชกฤษฎีกายกฐานะขึ้นเป็น อำเภอชุมตาบง โดยมีผลบังคับตั้งแต่วันที่ 8 กันยายน ปีเดียวกัน
การแบ่งเขตการปกครอง > การปกครองส่วนภูมิภาค

อำเภอชุมตาบงแบ่งเขตการปกครองย่อยออกเป็น 2 ตำบล 23 หมู่บ้าน ได้แก่
| 0 | 1 | 2 | 3 | 4 | 5 | 6 | 7 | 8 |
| --- | --- | --- | --- | --- | --- | --- | --- | --- |
| 1. | ชุมตาบง |  |  | (Chum Ta Bong) |  |  | 12 หมู่บ้าน |  |
| 2. | ปางสวรรค์ |  |  | (Pang Sawan) |  |  | 11 หมู่บ้าน |  |
การแบ่งเขตการปกครอง > การปกครองส่วนท้องถิ่น

ท้องที่อำเภอชุมตาบงประกอบด้วยองค์กรปกครองส่วนท้องถิ่น 2 แห่ง ได้แก่
องค์การบริหารส่วนตำบลชุมตาบง ครอบคลุมพื้นที่ตำบลชุมตาบงทั้งตำบล
องค์การบริหารส่วนตำบลปางสวรรค์  ครอบคลุมพื้นที่ตำบลปางสวรรค์ทั้งตำบล
อรรถวดี จิรมณีกุล

| อรรถวดี จิรมณีกุล |
| --- | --- |

ข้อมูลพื้นฐาน
ชื่อเกิด: อรรถวดี จิรมณีกุล
เกิด: 8 เมษายน พ.ศ. 2525 (42 ปี)
ที่เกิด: 
แนวเพลง: ป็อป
อาชีพ: นักร้อง, นักธุรกิจ
ช่วงปี: พ.ศ. 2544 - ปัจจุบัน
ค่ายเพลง: เมกเกอร์เฮด  โซนี่ มิวสิก
อรรถวดี จิรมณีกุล เกิดเมื่อวันที่ 8 เมษายน พ.ศ. 2525 เป็นนักร้องชาวไทย มีเพลงโด่งดังคือเพลง "รักเธอที่สุด" ที่ได้รับ รางวัลเพลงยอดเยี่ยม คำร้องยอดเยี่ยมและเรียบเรียงเสียงประสานยอดเยี่ยม จากงานประกาศรางวัลผลงานบันเทิงดีเด่นประจำปี 2002 ของสมาคมนักข่าวบันเทิง
ประวัติ

อรรถวดี จิรมณีกุล (ชื่อเล่น: มิ้นท์) เกิดเมื่อวันพฤหัสบดีที่ 8 เมษายน พ.ศ. 2525 เป็นบุตรสาวของ นายสุทิน จิรมณีกุล ในจำนวนพี่น้อง 2 คน อรรถวดีเป็นบุตรสาวคนโต และมีน้องชาย 1 คน เธอเป็นนักร้องหญิงชาวไทย อยู่ในภายใต้สังกัดเมกเกอร์เฮด ในเครือจีเอ็มเอ็ม แกรมมี่
โดยเริ่มเข้าสู่วงการเพลงในปี พ.ศ. 2544 กับอัลบั้มเดี่ยวชุดแรก "Mint" ที่มีเพลงฮิตสร้างชื่อเสียงของเธอในเวลานั้นคือเพลง "รักเธอที่สุด (you re the one)" นอกจากนี้ยังมีเพลงฮิตต่าง ๆ ตามมาซึ่งบรรจุอยู่ในอัลบั้มชุดแรก ได้แก่ เพลง แน่ใจว่ารัก (Is a) sure, ไม่มีครั้งสุดท้าย (no more chance) เป็นต้น
ในปีเดียวกัน อรรถวดีได้ออกอัลบั้มพิเศษในชื่อ "Special One" เพิ่อฉลองความสำเร็จในอัลบั้มชุดแรก โดยรวบรวมเพลงจากอัลบั้มชุดแรก มาบรรจุในอัลบั้มชุดพิเศษ และยังเพิ่มเพลงใหม่จำนวน 2 เพลงด้วยกันคือเพลง "นอกใจ" และเพลง "คนพิเศษ" นอกจากนี้ยังนำเพลง แน่ใจว่ารัก, ไม่มีครั้งสุดท้าย และเพลง รักเธอที่สุด มาเรียบเรียงทำนอนในแบบอคูสติค เวอร์ชัน อีกด้วย
ในปีถัดมาคือปี พ.ศ. 2545 อรรถวดีได้ออกอัลบั้มเดี่ยวชุดที่สอง มาอย่างต่อเนื่องกับอัลบั้ม "รางวัลที่ยิ่งใหญ่" ออกวางจำหน่ายเมื่อวันที่ 30 กรกฎาคม พ.ศ. 2545 โดยมีเพลงฮิต ได้แก่เพลงไม่ขึ้นใจ, รางวัลที่ยิ่งใหญ่ และเพลง ฟูมฟาย
ในปี พ.ศ. 2549 อรรถวดีตัดสินใจย้ายสังกัดจากจีเอ็มเอ็ม แกรมมี่ มาอยู่ในสังกัดโซนี่ มิวสิก โดยออกอัลบั้มจำนวน 2 ชุด คืออัลบั้ม "Mint Closer" (วางจำหน่ายในปี 2549) และอัลบั้ม "Girl Talk" (วางจำหน่ายในปี 2552)
ในปี พ.ศ. 2566 มิ้นท์ อรรถวดี ได้ออกงานเพลงซิงเกิลล่าสุด ชื่อเพลง "เธอคือเหตุผล" หรือ "You're the reason" เมื่อช่วงวันแม่ (12 สิงหาคม) เป็นเพลงที่เธอมีส่วนร่วมในการเขียนเนื้อร้อง โดยนำเอาบทความที่เธอเขียนไดอารี่ถึงลูกชายมาร้อยเรียงเป็นเพลง และได้รับเกียรติจาก โก้ มิสเตอร์แซกแมน มาร่วม Featuring เล่นแซกโซโฟน เพิ่มความอบอุ่นให้กับเพลง ๆ นี้ ภายใต้การควบคุมและดูแลของ Y25 Music Space ควบคู่ไปกับการดูแลธุรกิจครอบครัว
ผลงาน

(เพลงที่มีชื่อเสียงหรือเพลงโปรโมทอัลบั้ม เน้น ตัวหนา)
ผลงาน > อัลบั้ม Mint สังกัด เมกเกอร์เฮด (แกรมมี่) วางแผง CD 16 ก.พ.2544

ไม่มีครั้งสุดท้าย (no more chance)
นัด (Date)
รักเธอที่สุด (you re the one) (ประกอบละคร ดั่งสวรรค์สาป)
แลกด้วยน้ำตา (Let me cry)
ข่าวลือ (RUMOURS!)
แน่ใจว่ารัก (Is a) sure
แค่ชอบ (just a crush)
เลิฟเวฟ (Love wave)
อย่าคบกันเลย (Don't wanna be...friends
น้ำกับฟ้า (like water and sky)
ผลงาน > อัลบั้ม Special One สังกัด เมกเกอร์เฮด (แกรมมี่) วางแผง CD 26 มิ.ย.2544

ไม่มีครั้งสุดท้าย (no more chance)
นัด (date)
รักเธอที่สุด (You re the one)
แลกด้วยน้ำตา (let me cry)
ข่าวลือ (RUMOURS!)
แน่ใจว่ารัก (Is a) sure thing
แค่ชอบ (Just a crush)
เลิฟเวฟ(Love Wave)
อย่าคบกันเลย (Don t wanna be..friends)
น้ำกับฟ้า (Like Water and Sky)
คนพิเศษ (ประกอบละคร ฑัณท์กามเทพ)
นอกใจ
แน่ใจว่ารัก (อคูสติค เวอร์ชัน)
ไม่มีครั้งสุดท้าย (อคูสติค เวอร์ชัน)
รักเธอที่สุด (อคูสติค เวอร์ชัน)
ผลงาน > อัลบั้ม รางวัลที่ยิ่งใหญ่ สังกัด เมกเกอร์เฮด (แกรมมี่) วางแผง CD 30 ก.ค.2545

ไม่ขึ้นใจ
รางวัลที่ยิ่งใหญ่
ฟูมฟาย
ในอ้อมแขนเธอ
ยินดีต้อนรับ
วันเกิด
เกลียด
U-Turn
หากเธอไม่รัก
รู้ได้ไง
ข่าวร้ายของคนดี
ผลงาน > อัลบั้ม Mint Closer สังกัด โซนี่ บีเอ็มจี มิวสิก วางแผง CD 29 ก.ค.2549

What's your name?
เพียงวูบหนึ่ง
Breathe
Closer
ผู้หญิง
บอกฉันที
Cha Cha
มีแต่เธอ
Wonderful
พักก่อน (Feat. DonBigE)
เพลงนี้ (Feat. Mikey D1 'Asian Embassy')
ผลงาน > อัลบั้ม Girl Talk (2552) สังกัด โซนี่ มิวสิก

ที่จริงเธอรู้ (Girl Talk)
รักต้องการรัก (Love Needs Love)
แค่เคยรักกัน (Letting Go)
เว้นระยะ (Take Your Time)
แกว่ง (Unsertain)
เหตุผลง่ายๆ (Simple Reason)
ผลงาน > อัลบั้มพิเศษ (2566)

เธอคือเหตุผล (You're the reason) feat. โก้ มิสเตอร์แซกแมน
อุทยานแห่งชาติเขาปู่-เขาย่า

| อุทยานแห่งชาติเขาปู่-เขาย่า |
| --- | --- |
ไอยูซีเอ็นกลุ่ม 2 (อุทยานแห่งชาติ)
น้ำตกหนานสวรรค์
ที่ตั้ง: จังหวัดตรัง จังหวัดนครศรีธรรมราช และจังหวัดพัทลุง ประเทศไทย
พิกัด: 7°40′42″N 99°52′23″E﻿ / ﻿7.678450°N 99.873071°E﻿ / 7.678450; 99.873071
พื้นที่: 701.74
จัดตั้ง: พ.ศ. 2525
หน่วยราชการ: กรมอุทยานแห่งชาติ สัตว์ป่า และพันธุ์พืช
เว็บไซต์: สำนักอุทยานแห่งชาติ
อุทยานแห่งชาติเขาปู่-เขาย่า เป็นอุทยานแห่งชาติที่ตั้งอยู่ในภาคใต้ของประเทศไทย ได้รับการจัดตั้งให้เป็นอุทยานแห่งชาติเมื่อ พ.ศ. 2525 อุทยานมีพื้นที่ 701.74 ตารางกิโลเมตร โดยครอบคลุมพื้นที่ถึงสามจังหวัด ได้แก่ จังหวัดตรัง (อำเภอนาโยง อำเภอเมืองตรัง อำเภอรัษฎา และอำเภอห้วยยอด) จังหวัดนครศรีธรรมราช (อำเภอชะอวดและอำเภอทุ่งสง) และจังหวัดพัทลุง (อำเภอกงหรา อำเภอป่าพะยอม อำเภอศรีนครินทร์ และอำเภอศรีบรรพต) อุทยานเป็นที่รู้จักในด้านระบบนิเวศและชีวภาพที่หลากหลาย โดยพบสัตว์ป่าถึง 162 สายพันธุ์ ผู้คนท้องถิ่นตั้งสมญาอุทยานแห่งนี้ว่า "ป่าพรหมจรรย์" ซึ่งหมายถึง "ป่าแห่งความบริสุทธิ์" การเข้าชมอุทยานแห่งนี้ต้องเสียค่าเข้าชม
ส่วนที่พักมีให้บริการภายในอุทยาน
ตัวอุทยานตั้งอยู่บนแนวทิวเขานครศรีธรรมราช จุดที่สูงที่สุดในอุทยานคือยอดเขาหินตาล สูง 877 เมตรจากระดับน้ำทะเล พื้นที่ร้อยละ 60 ของอุทยานเป็นป่าดิบชื้น พื้นที่บางส่วนก็เป็นป่าไม่ผลัดใบ
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ อุทยานแห่งชาติเขาปู่-เขาย่า
สำนักอุทยานแห่งชาติ : อุทยานแห่งชาติเขาปู่-เขาย่า
| ด ค กอุทยานแห่งชาติในประเทศไทย |
| --- | --- | --- |
| ภาคเหนือ |  ขุนขาน  ขุนแจ  ขุนน่าน  ขุนพะวอ  ขุนสถาน  เขลางค์บรรพต  เขาค้อ  คลองลาน  คลองวังเจ้า  แควน้อย  แจ้ซ้อน  ผาแดง  ดอยขุนตาล  ดอยจง  ดอยผากลอง  ดอยผ้าห่มปก  ดอยภูคา  ดอยภูนาง  ดอยเวียงผา  ดอยสอยมาลัย  ดอยสุเทพ-ปุย  ดอยหลวง  ดอยอินทนนท์  ต้นสักใหญ่  ตากสินมหาราช  ตาดหมอก  ถ้ำปลา–น้ำตกผาเสื่อ  ถ้ำผาไท  ถ้ำสะเกิน  ถ้ำหลวง-ขุนน้ำนางนอน  ทุ่งแสลงหลวง  นันทบุรี  น้ำตกชาติตระการ  น้ำตกบัวตอง–น้ำพุเจ็ดสี  น้ำตกพาเจริญ  น้ำตกแม่สุรินทร์  น้ำหนาว  ภูชี้ฟ้า  ภูซาง  ภูสอยดาว  ภูหินร่องกล้า  แม่เงา  แม่จริม  แม่ตะไคร้  แม่โถ  แม่ปิง  แม่ปืม  แม่เมย  แม่ยม  แม่วงก์  แม่วะ  แม่วาง  แม่สะเรียง  รามคำแหง  ลานสาง  ลำน้ำกก  ลำน้ำน่าน  เวียงโกศัย  ศรีน่าน  ศรีลานนา  ศรีสัชนาลัย  สาละวิน  ห้วยน้ำดัง  ออบขาน  ออบหลวง  |  |
| ภาคตะวันออกเฉียงเหนือ |  แก่งตะนะ  เขาพระวิหาร  เขาใหญ่  ตาดโตน  ตาพระยา  ทับลาน  ไทรทอง  นายูง-น้ำโสม  น้ำพอง  ป่าหินงาม  ผาแต้ม  ภูกระดึง  ภูเก้า-ภูพานคำ  ภูจองนายอย  ภูเรือ  ภูแลนคา  ภูเวียง  ภูผาเทิบ  ภูผาม่าน  ภูผายล  ภูผาเหล็ก  ภูพาน  ภูลังกา  ภูสระดอกบัว  ภูสวนทราย  ภูหินจอมธาตุ–ภูพระบาท  |  |
| ภาคกลาง |  น้ำตกเจ็ดสาวน้อย  น้ำตกสามหลั่น  พุเตย  |  |
| ภาคตะวันออก |  เขาคิชฌกูฏ  เขาชะเมา-เขาวง  เขาสิบห้าชั้น  เขาแหลมหญ้า-หมู่เกาะเสม็ด  น้ำตกคลองแก้ว  น้ำตกพลิ้ว  ปางสีดา  หมู่เกาะช้าง  |  |
| ภาคตะวันตก |  กุยบุรี  แก่งกระจาน  เขาสามร้อยยอด  เขาแหลม  เขื่อนศรีนครินทร์  เฉลิมพระเกียรติไทยประจัน  เฉลิมรัตนโกสินทร์  ทองผาภูมิ  ไทรโยค  น้ำตกห้วยยาง  ลำคลองงู  หาดวนกร  เอราวัณ  |  |
| ภาคใต้ |  แก่งกรุง  เขานัน  เขาน้ำค้าง  เขาปู่-เขาย่า  เขาพนมเบญจา  เขาลำปี-หาดท้ายเหมือง  เขาสก  เขาหลวง  เขาหลัก-ลำรู่  คลองพนม  ตะรุเตา  ใต้ร่มเย็น  ทะเลบัน  ธารเสด็จ-เกาะพะงัน  ธารโบกขรณี  น้ำตกซีโป  น้ำตกทรายขาว  น้ำตกโยง  น้ำตกสี่ขีด  น้ำตกหงาว  บางลาง  บูโด-สุไหงปาดี  ลำน้ำกระบุรี  ศรีพังงา  สันกาลาคีรี  สิรินาถ  หมู่เกาะเภตรา  หมู่เกาะชุมพร  หมู่เกาะระนอง  หมู่เกาะลันตา  หมู่เกาะสิมิลัน  หมู่เกาะสุรินทร์  หมู่เกาะอ่างทอง  หาดขนอม-หมู่เกาะทะเลใต้  หาดเจ้าไหม  หาดนพรัตน์ธารา-หมู่เกาะพีพี  แหลมสน  อ่าวพังงา  อ่าวมะนาว-เขาตันหยง  อ่าวสยาม  |  |
 ระดับประเทศ อุทยานประวัติศาสตร์ เขตรักษาพันธุ์สัตว์ป่า เขตห้ามล่าสัตว์ป่า ระดับโลก แหล่งมรดกโลกในไทย ความทรงจำแห่งโลกของไทย มรดกภูมิปัญญาทางวัฒนธรรมของไทย พื้นที่ชุ่มน้ำแรมซาร์ในไทย พื้นที่สงวนชีวมณฑลโลกในไทย อุทยานธรณีโลกในไทย
อำเภอชื่นชม

| อำเภอชื่นชม |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Chuen Chom
ชื่นชมพิทยาคาร โรงเรียนประจำอำเภอชื่นชม
คำขวัญ: ชื่นชมถิ่นคนดี กะหล่ำปลีและอ้อยหวาน ลำธารห้วยสายบาตร เห็ดธรรมชาติป่าโคกข่าว กราบเจ้าหลวงปู่หิน
แผนที่จังหวัดมหาสารคาม เน้นอำเภอชื่นชม
พิกัด: 16°31′53″N 103°10′18″E﻿ / ﻿16.53139°N 103.17167°E﻿ / 16.53139; 103.17167
ประเทศ:  ไทย
จังหวัด: มหาสารคาม
พื้นที่
 • ทั้งหมด: 113.0 ตร.กม. (43.6 ตร.ไมล์)
ประชากร (2564)
 • ทั้งหมด: 24,628 คน
 • ความหนาแน่น: 217.95 คน/ตร.กม. (564.5 คน/ตร.ไมล์)
รหัสไปรษณีย์ : 44160
รหัสภูมิศาสตร์: 4413
ที่ตั้งที่ว่าการ: ที่ว่าการอำเภอชื่นชม เลขที่ 247 หมู่ที่ 3 ถนนเชียงยืน-คำใหญ่ ตำบลชื่นชม อำเภอชื่นชม จังหวัดมหาสารคาม 44160
 ส่วนหนึ่งของสารานุกรมประเทศไทย
ชื่นชม เป็นอำเภอในจังหวัดมหาสารคาม แยกตั้งเป็นกิ่งอำเภอในวันที่ 25 มิถุนายน พ.ศ. 2540 และยกฐานะเป็นอำเภอในวันที่ 8 กันยายน พ.ศ. 2550 เป็นอำเภอล่าสุดของทางจังหวัดมหาสารคาม
ที่ตั้งและอาณาเขต

อำเภอชื่นชม มีอาณาเขตติดต่อกับอำเภอข้างเคียงดังนี้
ทิศเหนือ ติดต่อกับอำเภอกระนวน (จังหวัดขอนแก่น) และอำเภอห้วยเม็ก (จังหวัดกาฬสินธุ์)
ทิศตะวันออก ติดต่อกับอำเภอห้วยเม็กและอำเภอยางตลาด  (จังหวัดกาฬสินธุ์)
ทิศใต้ ติดต่อกับอำเภอเชียงยืน
ทิศตะวันตก ติดต่อกับอำเภอซำสูง (จังหวัดขอนแก่น)